b'\n_START_ARTICLE_\nGenova (pokrajina)\n_START_SECTION_\nZgodovinske zanimivosti\n_START_PARAGRAPH_\nKo je bila leta 1859 ustanovljena pokrajina Alessandria, so ji bili dodeljeni tudi nekateri kraji Genove\xc5\xa1ke pokrajine, a prebivalstvo ni bilo zadovoljno s to ureditvijo. Zato so se razni politiki zavzeli za povratek teh ob\xc4\x8din pod upravo Genove in dosegli so pristanek dr\xc5\xbeavnih oblasti. Organizirane so bile volitve, ki bi morale formalno potrditi zamenjavo. Toda fa\xc5\xa1isti\xc4\x8dni voditelji so v tem videli okrnitev svoje oblasti in so na predve\xc4\x8der volitev telegrafirali v Rim, naj se stvar vendar uredi "na katerikoli na\xc4\x8din". Naslednjega dne so iz volilnih sede\xc5\xbeev enostavno izginile vse volilne \xc5\xbeare, kar je seveda onemogo\xc4\x8dilo volitve. Zadevne ob\xc4\x8dine so ostale, kjer so bile, in so tam \xc5\xa1e danes.'